  Майя Бывальцева Удмуртиысь Ринат Якупов Италиысь Бари карын паратхэквондоя Европалэн 8-тӥ чемпионатаз азвесь медаль утӥз. Со сярысь элькунысь спортъя, физкультурая но егитъёсын ужан политикая министерстволэн пресс-службаез ивортэ. К41 классын 61 килограммозь секталаем спортсменъёс пӧлын Якупов Россиысь мукетызлы атлетлы – паратхэквондоя дуннелэн куать полэс чемпионэзлы Владислав Кричфалушийлы гинэ келяз. Суй-пыдзыя сӧсыр но йырвизь висёнъёсын спортсменъёс пӧлын Европалэн чемпионатэз усьтэм ӵошатскон сямен ортчиз, соин ик отчы, США-ысь, Япониысь, Кореяысь но трос мукет кунъёсысь но спортсменъёс пыриськизы. Россилэн сборноез 5 зарни, 4 азвесь но 6 бронза медальёс утӥз Тодэ вайытом, туэ тулыспалэ Ринат Якупов (тренерез Андрей Кузнецов) суй-пыдзыя сӧсыръёс пӧлын тхэквондоя дуннелэн чемпионатаз бронза медаль утӥз. Тегъёс: Спорт Италия Удмуртия сӧсыръёс  